**Tekst izjave o odricanju od odgovornosti**

Svi predlošci ponuđenih Ugovora kao i tekst Općih uvjeta za ugovore o reviziji financijskih izvještaja ili ugovore o uvidu u financijske izvještaje isključivo su informativnog karaktera, te Hrvatska revizorska komora ne preuzima bilo kakvu odgovornost za eventualnu financijsku i materijalnu štetu koja može nastati njihovom upotrebom.

Hrvatska revizorska komora neće biti odgovorna za sadržaj pojedinačno sklopljenih Ugovora o revizorskim uslugama ili Općih uvjeta za ugovore o reviziji financijskih izvještaja ili ugovore o uvidu u financijske izvještaje, niti za način na koji se taj sadržaj upotrebljava.

**XY Revizija** d.o.o., OIB xxxxxx sa sjedištem u \_\_\_\_\_\_\_\_\_\_\_\_\_ kojeg zastupa(ju) \_\_\_\_\_\_\_\_\_\_\_\_ (dalje u tekstu: Revizorsko društvo) i

**Društvo XY** d.o.o., OIB xxxxx sa sjedištem u \_\_\_\_\_\_\_\_\_\_\_\_ kojeg zastupa(ju) \_\_\_\_\_\_\_\_\_\_\_ (dalje u tekstu: Matično društvo ), sklopili su u \_\_\_\_\_\_\_\_\_\_\_\_\_\_\_\_\_\_ sljedeći

**UGOVOR O REVIZIJI KONSOLIDIRANIH FINANCIJSKIH IZVJEŠTAJA**

PREDMET UGOVORA

Članak 1.

1. Revizorsko društvo se obvezuje obaviti reviziju konsolidiranih financijskih izvještaja[[1]](#footnote-2) Matičnog društva i njegovih ovisnih društava (dalje u tekstu: Grupa) za razdoblje od \_\_\_ do\_\_\_\_ koji se sastoje od (navesti sve sastavne dijelove financijskih izvještaja, primjerice, konsolidiranog izvještaja o financijskom položaju na dan \_\_\_\_\_\_\_\_\_\_\_\_, konsolidiranog izvještaja o sveobuhvatnoj dobiti, konsolidiranog izvještaja o promjenama na kapitalu, konsolidiranog izvještaja o novčanim tokovima po indirektnoj metodi, sažetka značajnih računovodstvenih politika i objašnjavajućih bilježaka) s ciljem izražavanja mišljenja o tim financijskim izvještajima[[2]](#footnote-3).

(2) Matično društvo izjavljuje da Grupu čine Matično društvo XY i sljedeći članovi Grupe:

(3) Osim revizije iz stavka 1. ovog članka, Revizorsko društvo će obaviti reviziju konsolidacijskih izvještajnih paketa Matičnog društva i sljedećih članova Grupe:

Konsolidacijski izvještajni paketi sastoje se od[[3]](#footnote-4):

(4) Osim revizija iz stavaka 1. i 3. ovog članka, Revizorsko društvo će obaviti i uvid u konsolidacijske izvještajne pakete ili ograničene revizijske postupke provjere konsolidacijskih izvještajnih paketa sljedećih članova Grupe:

Za poslove iz stavaka 3. i 4. ovog članka Revizorsko društvo neće izdati Matičnom društvu i članovima Grupe izvješća o obavljenoj reviziji, uvidu ili o ograničenim revizijskim postupcima.

(4a)[[4]](#footnote-5)

(5) Matično društvo izjavljuje da su (da će) reviziju konsolidacijskih izvještajnih paketa ili uvid u konsolidacijske izvještajne pakete ili ograničene revizijske postupke provjere konsolidacijskih izvještajnih paketa članova Grupe koji nisu navedeni u stavku 3. ovog članka, obavila (će obaviti) revizorska društva kako slijedi:

1. (ovisno društvo - revizorsko društva-revizija/uvid/ograničeni postupci obavljeni/biti će obavljeni)[[5]](#footnote-6)

Opseg, vrstu i dinamiku ograničenih revizijskih postupaka iz stavka 5. ovog članka odredit će Revizorsko društvo prema svojoj prosudbi.

(6) Matično društvo se obvezuje osigurati:

1. da su revizorska izvješća/izvješća o uvidu/izvješća o obavljenim ograničenim revizijskim postupcima za članove Grupe navedena u prethodnom stavku adresirana na Revizorsko društvo te da su zajedno s konsolidacijskim izvještajnim paketima pravodobno dostavljena Revizorskom društvu u roku, obliku i sadržaju koji odredi Revizorsko društvo,
2. Revizorskom društvu uvid u radnu dokumentaciju revizorskih društava iz stavka 5. ovog članka, kao i komunikaciju sa članovima njihovih revizijskih timova,
3. da revizorska društva iz stavka 5. ovog članka na zahtjev Revizorskog društva dostave ili omoguće uvid u drugu dokumentaciju u rokovima, obliku, sadržaju i kvaliteti koju odredi Revizorsko društvo, a koja je potrebna za obavljanje revizije Grupe,
4. da revizorska društva iz stavka 5. ovog članka pravovremeno obavijeste Revizorsko društvo o značajnim okolnostima i/ili nalazima koji mogu imati utjecaj na njihovo revizorsko izvješće.

(7) Matično društvo i drugi članovi Grupe iz stavka 5. ovog članka snose naknade i troškove za poslove iz istog stavka.

(8) Revizorsko društvo ne odgovara za:

1. izbor revizorskih društava iz članka 5. ovog Ugovora,
2. opseg, kvalitetu i dinamiku poslova koje će obaviti revizorska društva iz stavka 5. ovog Ugovora,
3. za štetne posljedice koje Matičnom društvu nastanu zbog nedostataka koji se tiču opsega, kvalitete ili dinamike poslova iz stavka 5. ovog članka, na reviziju iz članka 1. ovog Ugovora.

(9) Osim usluge iz stavka 1. i 3. ovog članka Revizorsko društvo se obvezuje obaviti i sljedeće usluge (navesti opis dodatnih usluga)[[6]](#footnote-7):

(10) Vremenski plan obavljanja revizijskih postupaka po fazama priložen je kao Prilog br. xxx ovom Ugovoru i čini njegov sastavni dio.)[[7]](#footnote-8).

CILJ REVIZIJE I OBVEZE REVIZORSKOG DRUŠTVA

Članak 2.

(1) Revizorsko društvo se obvezuje obaviti reviziju i druge poslove iz članka 1. ovog Ugovora sukladno Zakonu o reviziji, Međunarodnim revizijskim standardima i drugim primjenjivim propisima važećim na datum sklapanja ugovora[[8]](#footnote-9).

(2) Cilj revizije je izraziti mišljenje prikazuju li konsolidirani financijski izvještaji Matičnog društva, u svim značajnim odrednicama, realno i objektivno[[9]](#footnote-10) financijski položaj, uspješnost poslovanja i novčane tokove Grupe u skladu s (navesti konkretan primjenjivi okvir financijskog izvještavanja: primjerice Međunarodni standardi financijskog izvještavanja (MSFI) koji su usvojeni i objavljeni u Europskoj uniji (EU), okvir financijskog izvještavanja reguliran posebnim propisima koji uređuju poslovanje financijskih institucija ili drugi okviri financijskog izvještavanja.

(3) Revizorsko društvo će planirati i obaviti reviziju s ciljem stjecanja razumnog uvjerenja o tome sadrže li konsolidirani financijski izvještaji značajne pogrešne navode. Revizija uključuje obavljanje revizijskih postupaka radi pribavljanja revizijskih dokaza o iznosima i objavljivanjima u konsolidiranim financijskim izvještajima. Revizorsko društvo će odabrati revizijske postupke na temelju svoje profesionalne prosudbe koja uključuje i ocjenu rizika značajnih pogrešnih navoda u konsolidiranim financijskim izvještajima, bez obzira jesu li nastali zbog prijevare ili pogreške. Revizija također uključuje ocjenjivanje primjerenosti korištenih računovodstvenih politika i razumnosti računovodstvenih procjena koje je obavila (su obavili) \_\_\_\_ (uprava, direktor i drugo) Matičnog društva, kao i ocjenu opće prezentacije konsolidiranih financijskih izvještaja.

(4) U procjeni rizika Revizorsko društvo će razmotriti interne kontrole koje su relevantne za postupak pripreme i izrade konsolidiranih financijskih izvještaja u svrhu oblikovanja revizijskih postupaka koji su primjereni u danim okolnostima, ali ne u svrhu izdavanja mišljenja o učinkovitosti internih kontrola Matičnog društva. Međutim, Revizorsko društvo će pisano obavijestiti Matično društvo o svim značajnim nedostacima internih kontrola koji su relevantni za reviziju konsolidiranih financijskih izvještaja koji budu identificirani za vrijeme revizije.

(4) Revizorsko izvješće o konsolidiranim financijskim izvještajima ne obuhvaća ostale informacije, osim u razmjeru u kojem je to izričito navedeno u dijelu revizorskog izvješća.

(5) Zbog inherentnih ograničenja revizije zajedno s inherentnim ograničenjima internih kontrola postoji neizbježni rizik da neki značajni pogrešni navodi mogu ostati neotkriveni iako je revizija uredno planirana i obavljena u skladu s Međunarodnim revizijskim standardima i drugim relevantnim propisima koji uređuju područje revizije.

(6) Revizorsko društvo će sastaviti i izdati revizorsko izvješće sukladno propisima navedenim u stavku 1. ovog članka na hrvatskom jeziku te isto izvješće s priloženim konsolidiranim financijskim izvještajima i \_\_\_\_\_\_\_\_ (navesti drugu dokumentaciju, primjerice, izvješće poslovodstva) dostaviti Matičnom društvu u xxx primjeraka[[10]](#footnote-11).

Revizorsko društvo će dostaviti i dodatno izvješće revizijskom odboru te upravnom ili nadzornom odboru u skladu s primjenjivim propisima (npr. Uredba EU br. 537/2014).

(7) Obveze Revizorskog društva u svezi s dodatnim uslugama iz članka 1. ovog Ugovora su sljedeće[[11]](#footnote-12):

OBVEZE MATIČNOG DRUŠTVA

Članak 3.

(1) (Uprava, direktor, direktori) Matičnog društva potvrđuju da razumiju i prihvaćaju svoju obvezu i odgovornost:

1. za pripremu, izradu i realnu i objektivnu (ili fer) prezentaciju konsolidiranih financijskih izvještaja u skladu s \_\_\_\_ (MSFI koji su usvojeni i objavljeni u EU, i drugo),
2. za potpunost, točnost i pravovremenu dostavu svih informacija/dokumenata članova Grupe iz članka 1. stavka 3. i 4. ovog Ugovora, a koje će Matično društvo u svrhu revizije dostaviti Revizorskom društvu na njegov zahtjev,
3. za potpunost, točnost i pravovremenu dostavu financijskih izvještaja za potrebe konsolidacije (konsolidacijskih izvještajnih paketa) članova Grupe Revizorskom društvu koji su potpisani od zakonskih zastupnika članova Grupe te pripadajuće izjave upravljačkih tijela o odgovornosti za konsolidacijske izvještajne pakete, pisma predstavljanja i drugu dokumentaciju koju zahtijevaju MRevS ili zakonski i drugi propisi,
4. za takve interne kontrole kakve (uprava, direktor, direktori i drugo) odredi da su nužne radi pripreme i izrade konsolidiranih financijskih izvještaja koji ne sadrže značajne pogrešne navode, bilo zbog prijevare ili pogreške) za pribavljanje potrebnih suglasnosti i/ili odluka skupštine bilo kojeg od članova Grupe u svrhu pravovremenog ispunjenja prava i obveza iz ovog Ugovora,
5. za potpunost, točnost i pravovremenost informacija i obavijesti koje se odnose na Grupu, a koje je za potrebe revizije Matično društvo pružilo/dalo/dostavilo Revizorskom društvu.

 (2) Matično društvo se obvezuje Revizorskom društvu:

1. pravovremeno omogućiti pristup svim informacijama za koje (uprava, direktor, direktori) spozna da su relevantne za sastavljanje konsolidiranih financijskih izvještaja kao što su poslovne knjige, evidencije, dokumentacija i drugo,
2. dostaviti sve informacije i/ili dokumentaciju koje Revizorsko društvo zatraži od Matičnog društva ili bilo kojeg od članova Grupe u svrhu revizije, i to u roku, sadržaju, kvaliteti i obliku koje zatraži/odredi Revizorsko društvo,
3. sukladno zahtjevu Revizorskog društva omogućiti neograničeni pristup osobama u Matičnom društvu ili u bilo kojem članova Grupe koje odredi Revizorsko društvo u svrhu pribavljanja revizijskih dokaza,
4. u svrhu obavljanja revizije dati pisanu suglasnost prethodnom revizoru Matičnog društva ili članova Grupe, a temeljem koje će Revizorsko društvo moći ostvariti neograničen pristup svim relevantnim informacijama i radnoj dokumentaciji prethodnog revizora Matičnog društva ili članova Grupe[[12]](#footnote-13),
5. omogućiti Revizorskom društvu na trošak Matičnog društva angažiranje drugih revizora ili vanjskih stručnjaka ako je to potrebno za obavljanje revizije.

(3) Matično društvo će također:

1. *u obliku i u roku koji odredi Revizorsko društvo[[13]](#footnote-14)*, Revizorskom društvu dostaviti konsolidirane financijske izvještaje koji su predmet ugovorene revizije i drugu dokumentaciju potpisanu u skladu s propisima u najmanje xxx primjeraka[[14]](#footnote-15) koji sadrže sve sastavne dijelove zahtijevane relevantnim propisima, izjavu (uprave, direktora, izvršnih direktora ili drugog upravljačkog tijela Matičnog društva ili članova Grupe ) o odgovornosti za financijske izvještaje, izvješće poslovodstva (ako je primjenjivo), pismo predstavljanja i sve druge izvještaje i dokumentaciju koju zahtijevaju relevantni propisi (navesti sve dodatne izvještaje i propise koji ih zahtijevaju)
2. osigurati pravodobnu dostavu Revizorskom društvu dokumentacije iz stavka 1. točke b) i c) ovog članka,
3. tijekom radnog vremena osigurati pristup i korištenje poslovnih prostorija Matičnog društva ili članova Grupe za neometano obavljanje revizije i bez prisutnosti drugih osoba i staviti na raspolaganje odgovarajuću opremu i radnike,
4. omogućiti pristup svim računalnim programima i elektroničkim zapisima, uključujući izliste i preslike na elektroničkim medijima te na zahtjev Revizorskog društva pružiti pomoć u izvođenju programa i dati informacije o služenju tim programima,
5. u svojim prostorijama ili prostorijama članova Grupe osigurati primjerene uvjete za rad (posebnu prostoriju, pristup telefonu, faxu i e-mailu),
6. sudjelovati u raspravama o svim pitanjima koja se odnose na reviziju, a posebno o pitanjima koja se odnose na računovodstvene politike Matičnog društva, računovodstvene politike članova Grupe, primjenu temeljnih načela procjene u pripremi financijskih izvještaja i o svim drugim relevantnim pitanjima,
7. koristiti revizorsko izvješće isključivo zajedno s cjelovitim konsolidiranim financijskim izvještajima koji su bili predmet revizije. Predmet revizije su isključivo konsolidirani financijski izvještaji kao cjelina, te se njegovi dijelovi ne smiju trećim prezentirati kao revidirani,
8. obavijestiti Revizorsko društvo o bilo kojem značajnom događaju koji se dogodio između datuma izdavanja revizorskog izvješća i izdavanja konsolidiranih financijskih izvještaja, a koji mogu imati učinak na financijske izvještaje.

(4) Revizorsko društvo će, u sklopu revizijskih postupaka, zatražiti od Matičnog društva ili njegovih upravljačkih ili, ako je potrebno, nadzornih tijela pisane izjave kojima se potvrđuje potpunost i istinitost predstavljanja koja su dana Revizorskom društvu u vezi s revizijom. Ovo uključuje, ali se ne ograničava na pismo predstavljanja sukladno MRevS 580 koje, između ostalog, sadrži i izjavu o tome da je (upravljačko tijelo) pravovremeno izvijestilo Revizorsko društvo o svim poznatim slučajevima povrede propisa i internih akata, kao i o svim sumnjama na povredu tih propisa (bez obzira na vrstu izvora informacije o povredi) čiji učinci moraju biti razmotreni prilikom sastavljanja financijskih izvještaja.

(5) Obveze Matičnog društva u svezi s dodatnim uslugama iz članka 1. ovog Ugovora su sljedeće:

ZABRANA KORIŠTENJA REVIZORSKOG IZVJEŠĆA

Članak 4.

Ako Matično društvo nakon izdavanja revizorskog izvješća, izmijeni u cjelini ili bilo koji dio konsolidiranih financijskih izvještaja o kojima je Revizorsko društvo izdalo revizorsko izvješće, Matično društvo ne smije koristiti isto revizorsko izvješće.

POVLAČENJE REVIZORSKOG IZVJEŠĆA

Članak 5.

Ako i kada Revizorsko društvo sazna da je Matično društvo izmijenilo konsolidirane financijske izvještaje ili dokumente na temelju kojih je izdano revizorsko izvješće, odnosno ako se nakon izdavanja revizorskog izvješća utvrdi da se isto izvješće temelji na činjenicama koje bi, da su bile poznate Revizorskom društvu, rezultirale drugačijim mišljenjem od izdanog, Revizorsko društvo ima pravo povući ranije izdano revizorsko izvješće.

ROK ZA PREDAJU REVIZORSKOG IZVJEŠĆA

Članak 6.

(1) Ugovorne strane suglasno utvrđuju da je rok za izradu i predaju pisanog revizorskog izvješća Matičnom društvu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Revizorsko društvo se obvezuju uložiti razumne napore kako bi provelo reviziju u navedenom roku.

(2) Ako Matično društvo ne ispuni ili ne ispunjava pravovremeno svoje obveze iz ovog Ugovora, a posebno ako ne poštuje obveze i ugovorene rokove, Revizorsko društvo je ovlašteno odgoditi obavljanje revizijskih postupaka, odgoditi rok za predaju revizorskog izvješća ili drugih izvještaja, izmijeniti vrste, opseg i/ili vrijeme planiranih revizijskih postupaka ili raskinuti ovaj Ugovor.

(3) Rok za predaju revizorskog izvješća Matičnom društvu se može iznimno produžiti ako nastupi neki od razloga koji opravdavaju zastoj ili produljenje roka za ispunjenje obveza preuzetih ovim Ugovorom.

(4) U slučaju nemogućnosti nastavljanja revizije u razumnom roku, zbog bilo kojeg od opravdanih razloga, Revizorsko društvo i Matično društvo mogu raskinuti Ugovor. U tom slučaju je Matično društvo obvezno platiti Revizorskom društvu naknadu za obavljeni rad i sve troškove koji su nastali u svezi s pružanjem revizorskih usluga do dana raskida ugovora u skladu s člankom 10. stavkom 5. ovog Ugovora.

(5) Ako se revizorsko izvješće šalje poštom, onda se danom predaje revizorskog izvješća smatra dan kada je Revizorsko društvo poslalo revizorsko izvješće poštom, preporučenim pismom uz povratnicu.

(6) Revizorsko društvo može pisano revizorsko izvješće predati Matičnom društvu neposrednom primopredajom o čemu mora postojati pisani dokaz.

NAKNADA I UVJETI PLAĆANJA

Članak 7.

(1) Ugovorne strane su suglasne da naknada za obavljene revizorske usluge iz stavaka 1., 3. i 4. članka 1. ovoga Ugovora[[15]](#footnote-16) iznosi \_\_\_\_\_\_\_\_\_\_\_\_\_\_\_\_\_\_ HRK (slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) bez PDV-a, odnosno \_\_\_\_\_\_\_\_\_\_\_\_\_\_\_\_\_\_\_\_\_\_HRK ( slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) s PDV-om. Usluge iz stavka 5. članka 1. ovog Ugovora nisu uključene u naknadu iz ovog stavka i ugovaraju se zasebno na teret Matičnog društva.[[16]](#footnote-17)

(2) Ugovorne strane su suglasne da će Društvo naknadu za obavljene revizorske usluge iz stavka 1. ovog članka platiti Revizorskom društvu

1. jednokratno (navesti datum plaćanja)
2. *(ili)* u dva ili više jednakih ili različitih obroka (kod obročnog plaćanja navesti broj obroka, iznos svakog obroka, datum plaćanja svakog obroka)[[17]](#footnote-18) .

(3) Društvo će plaćanje izvršiti na žiro račun Revizorskog društva u\_\_\_\_\_\_\_\_\_\_\_\_\_\_\_\_\_\_\_\_\_(poslovnoj banci) koji se vodi pod IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_.

 (4) Ugovorne strane su suglasne da je visina ugovorene naknade nepromjenjiva, osim u slučajevima navedenim u stavku 4. i 5. ovog članka.

(5) Ugovorne strane su suglasne da se ugovorena naknada temelji na procjeni radnih sati potrebnih za obavljanje revizije[[18]](#footnote-19), a koji odražavaju opseg i vrstu poslovnih aktivnosti Matičnog društva i članova Grupe (primjerice, ukupni prihod, ukupna aktiva i broj zaposlenih u izvještajnom razdoblju čiji su financijski izvještaji predmet revizije i slično). Ako se nakon sklapanja Ugovora pokaže da su vrsta i/ili opseg poslovnih aktivnosti značajno veći ili drugačiji nego li su Matično društvo ili član Grupe prvobitno prikazali, ugovorne strane pristupiti će pregovorima o promjeni ugovorene naknade.

(6) Osim iz navedenih razloga, do pregovora o promjeni ugovorene naknade može doći i iz razloga zakašnjenja u potpunom ispunjenju obveza Matičnog društva, zbog nedostataka u kvaliteti i opsegu dokumentacije stavljene na raspolaganje Revizorskom društvu, a uslijed čega je revizijski angažman trajao duže nego li je ugovorom predviđeno te zbog nepostupanja Matičnog društva u dobroj vjeri, i sličnih opravdanih razloga.

 (7) Osim naknade za obavljene revizorske usluge, Revizorsko društvo ima pravo na naknadu za putne i sve druge materijalne troškove koji nastanu u svezi s izvršenjem ugovorenog posla u visini stvarno nastalih troškova. Revizorsko društvo je dužno nastale troškove dokumentirati na uobičajeni način, a Matično društvo je dužno nastale troškove platiti Revizorskom društvu na temelju dostavljenog obračuna u roku od 8 dana od dana primitka obračuna.

ODGOVORNOST UGOVORNIH STRANA ZA NASTALU ŠTETU

Članak 8.

(1) Svaka ugovorna strana odgovara za štetu uzrokovanu drugoj ugovornoj strani povredom ugovorne obveze. Ugovorne strane su dužne postupati tako da ne nastane šteta.

(2) Revizorsko društvo će odgovarati **samo** za štetu počinjenu krajnjom nepažnjom ili namjerno od strane njegovih zaposlenika i/ili osoba koje je ono angažiralo na izvršenju njegovih ugovornih obveza.

(3) Za štetu koju je Matičnom društvu i/ili članu Grupe prouzročio član Revizorskog društva, član uprave/upravnog odbora, član nadzornog odbora, zaposlenik ili bilo koja druga fizička ili pravna osoba koja je posredno ili neposredno uključena u revizijski angažman, odgovarati će Revizorsko društvo.

(4) Ako više tužitelja zahtijeva od Revizorskog društva naknadu štete u svezi s istim revizijskim angažmanom, maksimalan iznos naknade štete za sve zahtjeve kumulativno ne može biti viši od ugovorene svote pokrića za pojedini revizijski angažman iz, u momentu nastanka štetnog događaja, važećeg ugovora o osiguranju od odgovornosti sklopljenog između Revizorskog društva i osiguravajućeg društva.

(5) Revizorsko društvo ne odgovora Matičnom društvu i/ ili članovima Grupe za neizravne i posljedične štete, izmakle koristi, neimovinsku štetu, prekinute poslove, gubitak informacija i podataka, i slično.

(6) Revizorsko društvo neće odgovarati za štete koje Matičnom društvu i/ ili članovima Grupe nastanu zbog povlačenja iz revizijskog angažmana koje nalažu Međunarodni revizijski standardi i Kodeks etike, odnosno propisuje Zakon o reviziji i drugi primjenjivi odgovarajući propisi. Povlačenje iz revizijskog angažmana predstavlja pravni temelj za raskid ugovora.

(7) Revizorsko društvo se neće smatrati odgovornim za štete koje nastanu Matičnom društvu i/ ili članovima Grupe zbog raskida Ugovora do kojeg dođe iz razloga navedenih u članku 6. stavku 2. te u članku 10. stavku 3. ovog Ugovora,

(8) Revizorsko društvo se neće smatrati odgovornim za izjave koje je usmeno priopćilo Matičnom društvu, kao ni za nacrte revizorskog izvješća ili druge radne dokumente koje je stavilo Matičnom društvu na raspolaganje.

PRAVA INTELEKTUALNOG VLASNIŠTVA

Članak 9.

(1) Intelektualno vlasništvo koje nastane kao rezultat ugovorene revizije ili koje je proizašlo na drugi način iz ovog ugovora, uključujući pravo iskorištavanja autorskog djela i drugih prava intelektualnog vlasništva, kao i pravo na sva tehnička rješenja i podatke koji su u njih uključeni, a do kojih je došlo tijekom ispunjavanja obveza iz ovog Ugovora, pripadaju neopozivo i u potpunosti Revizorskom društvu.

(2) Sva metodologija i tehnologije koje je Revizorsko društvo koristilo pri pružanju usluga iz Ugovora su intelektualno vlasništvo Revizorskog društva i niti Matično društvo, niti članovi Grupe ih ne smiju ustupati trećim osobama, niti ih smiju koristiti za svoje potrebe bez izričite prethodne pisane suglasnosti Revizorskog društva.

NAČIN ISPUNJENJA UGOVORA I PRAVO NA RASKID UGOVORA[[19]](#footnote-20)

Članak 10.

(1) Svaka ugovorna strana je dužna ispuniti preuzete obveze iz ovoga Ugovora te odgovara drugoj strani za njihovo neuredno ispunjenje.

(2) U slučaju neurednog ispunjenja ili neispunjenja preuzetih obveza u skladu i u rokovima predviđenim ovim Ugovorom, ugovorne strane mogu jednostrano raskinuti ovaj Ugovor slanjem pisane obavijesti drugoj ugovornoj strani o raskidu ugovora. Ugovor se smatra raskinutim danom kada je obavijest o raskidu preporučenim pismom s povratnicom poslana drugoj ugovornoj strani na adresu koja je naznačena u ovom Ugovoru.

(3) Osim iz navedenih razloga, Revizorsko društvo ima pravo na jednostrani raskid ugovora:

1. iz razloga koje nalažu Međunarodni revizijski standardi, Kodeks etike i drugi primjenjivi propisi,
2. ako Matično društvo ne ispuni/ne nastavi ispunjavati obveze preuzete Ugovorom ni nakon što ga je Revizorsko društvo pisanim putem pozvalo na ispunjenje istih u zadanom roku,
3. ako se nad drugom ugovornom stranom pokrene predstečajni postupak, stečajni postupak ili neki drugi postupak koji dovodi do prestanka društva.

(4) Nakon raskida Ugovora iz bilo kojeg od gore navedenih razloga, Matično društvo je obvezno platiti Revizorskom društvu iznos naknade i sve troškove koji su nastali u svezi s pružanjem usluge revizije do dana raskida ugovora.

(5) Visina naknade koja pripada Revizorskom društvu u slučaju raskida Ugovora obračunat će se:

1. temeljem ukupno utrošenog vremena na revizijskom angažmanu vrednovanog po jediničnoj prosječnoj cijeni za obavljanje revizijskih angažmana Revizorskog društva (partner/dan; revizor/dan; vježbenik/dan; vanjski stručnjak/dan) *ili*
2. temeljem broja stvarno utrošenih sati rada na revizijskom angažmanu vrednovanih po jediničnoj cijeni satnice Revizorskog društva za svaku skupinu zaposlenika Revizorskog društva (partner, revizor, vježbenik) ili vanjskih osoba (stručnjaka) angažiranih od strane Revizorskog društva na predmetnom revizijskom angažmanu[[20]](#footnote-21).

ANGAŽIRANJE VANJSKIH STRUČNJAKA

Članak 11.

(1) Revizorsko društvo može za pojedine poslove koji su nužni, a koji se utvrde prilikom obavljanja revizije angažirati vanjske stručnjake uz prethodnu suglasnost Matičnog društva. Troškove angažiranja vanjskih stručnjaka snosi Matično društvo. Ako je angažiranje vanjskih stručnjaka planirano prije sklapanja ovog Ugovora, Revizorsko društvo nije dužno tražiti prethodnu suglasnost Društva, a troškove takvog angažmana snosi Revizorsko društvo.

(2) Matično društvo je suglasno da Revizorsko društvo može za obavljanje nadzora nad ugovorenim poslom angažirati vanjske stručne osobe, uz uvjet da iste osobe potpišu izjavu o povjerljivosti. Troškovi angažiranja vanjskih stručnjaka u svrhu nadzora snosi Revizorsko društvo[[21]](#footnote-22).

POSTUPANJE S OSOBNIM PODACIMA

Članak 12.

(1) Revizorsko društvo će se pri obradi osobnih podataka pridržavati odredbi nacionalnog i europskog zakonodavstva[[22]](#footnote-23).

(2) Ugovorne strane su suglasne da se svi osobni podaci sadržani u Ugovoru ili povezani s Ugovorom, uključujući podatke koji se razmjenjuju u svrhu ispunjenja obveza iz Ugovora koriste u mjeri u kojoj je to potrebno za izvršenje ugovornih obveza.

(3) Društvo je suglasno da se osobni podaci do kojih je Revizorsko društvo došlo tijekom revizije, mogu:

a) ako je to potrebno za izvršenje ugovornih obveza, dostaviti trećim osobama kao što su vanjski stručnjaci, vanjski pružatelji informatičkih usluga ili druge osobe koje su posredno ili neposredno uključene u reviziju ili u uvid,

b) dostaviti nadležnim tijelima u skladu sa zakonskim propisima,

c) koristiti za slanje informacija o uslugama i aktivnostima revizorskog društva.

PRIMJENA OPĆIH UVJETA ZA UGOVORE O REVIZIJI I UVIDU

Članak 13.

(1) Opći uvjeti za ugovore o reviziji financijskih izvještaja ili ugovore o uvidu u financijske izvještaje (dalje u tekstu: Opći uvjeti) čine sastavni dio ovoga Ugovora. Na sva pitanja koja nisu regulirana ovim Ugovorom, primjenjuju se Opći uvjeti.

 (2) Opći uvjeti primjenjuju se bez obzira na bilo kakva upućivanja od strane Matičnog društva na svoje opće uvjete ili na bilo koje druge opće uvjete ugovaranja ili poslovanja i koji neće proizvoditi pravne učinke čak ni onda kada Revizorsko društvo ne uloži prigovor na njihovu primjenu.

KOMUNIKACIJA

Članak 14.

(1) Sve obavijesti i drugi oblici komunikacije koji proizlaze iz ispunjenja obveza iz ovog Ugovora moraju biti u pisanom obliku, a smatrat će se da je takva obavijest dostavljena ako se dostavi putem preporučene pošte s povratnicom na adrese koje su navedene u zaglavlju ovog Ugovora ili putem telefaksa ili putem e-maila ili kombinacijom naznačenih metoda komunikacije, odnosno ako se dostavi osobno osobi za komunikaciju navedenu u ovom Ugovoru, a ta osoba primitak potvrdi svojim potpisom.

(2) U obavljanju revizije Revizorsko društvo može prihvatiti i usmenu komunikaciju s Matičnim društvom i/ili članovima Grupe i o tome sačiniti pisani zapis koji čini dio radne dokumentacije.

(3) Matično društvo XY d.o.o., kao osobu za komunikaciju i dostavu pismena određuje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Ulica, poslovna adresa, telefon, email...).

(4) Revizorsko društvo XY Revizija d.o.o kao osobu za komunikaciju određuje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Ulica, poslovna adresa, telefon, email...).

(5) Komunikacija između Revizorskog društva i Matičnog društva se smatra poslovnom tajnom.

OSTALE ODREDBE

Članak 15.

Eventualne sporove ugovorne strane će nastojati riješiti mirnim putem, a u suprotnom bit će nadležan sud u \_\_\_\_\_\_\_\_\_\_\_\_\_\_\_\_\_\_\_[[23]](#footnote-24).

Članak 16.

Ovaj Ugovor sastavljen je u \_\_\_\_\_\_\_\_\_\_\_ (\_\_\_) identična primjerka na hrvatskom jeziku, po \_\_\_\_\_\_\_\_\_ (\_\_\_\_) primjerak od svakog za svaku ugovornu stranu.

Članak 17.

Ovaj Ugovor stupa na snagu danom potpisa ugovora svih ugovornih strana te će biti na snazi do ispunjenja svih ugovornih obveza.

Za Matično društvo: Za Revizorsko društvo:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( ) ( )

U \_\_\_\_\_\_\_\_\_\_\_\_ dana \_\_\_\_\_\_\_\_\_\_\_ U \_\_\_\_\_\_\_\_\_\_\_\_\_\_\_ dana \_\_\_\_\_\_\_\_\_\_\_\_

M. P. M. P.

1. Ako je riječ o zakonskoj reviziji, potrebno je u Ugovoru koristiti termin godišnji financijski izvještaji sukladno Zakonu o računovodstvu. [↑](#footnote-ref-2)
2. U ovom stavku se jednoznačno određuje predmet revizije tj. detaljno se opisuje financijski izvještaji tj. razdoblje na koje se odnose i sastavne dijelove od kojih se sastoje itd. U ovom članku ne treba navoditi okvir financijskog izvještavanja jer se taj okvir navodi u stavku o cilju revizije i u članku o obvezama Društva sukladno MRevS210. [↑](#footnote-ref-3)
3. Potrebno je definirati od čega se sastoje konsolidacijski izvještajni paketi s time da moraju sadržavati i prikaz usklađenja između temeljnih zakonskih financijskih izvještaja sastavljenih prema primjenjivom okviru financijskog izvještavanja/računovodstvenim politikama komponentne i onih sastavljenih prema primjenjivom okviru financijskog izvještavanja/računovodstvenim politikama matičnog društva. [↑](#footnote-ref-4)
4. Ako Revizorsko društvo osim konsolidacijskog izvještajnog paketa revidira i pojedinačne godišnje financijske izvještaje matičnog društva (što je uobičajeno) onda je tu uslugu potrebno dodatno uključiti u predmet ovog Ugovora i na odgovarajući način modificirati ostale odredbe ovog Ugovora. Ako Revizorsko društvo revidira godišnje financijske izvještaje i konsolidacijske izvještajne pakete svih ili nekih članova grupe koji nisu matično društvo onda će Revizorsko društvo s tim društvima sklopiti zasebne ugovore o reviziji godišnjih financijskih izvještaja i konsolidacijskih izvještajnih paketa, te je sukladno tome potrebno modificirati odredbe ovog Ugovora. Isto vrijedi i za članove grupe za koje se osim revizije njihovih godišnjih financijskih izvještaja obavlja uvid u konsolidacijski izvještajni paket ili se obavljaju ograničeni revizijski postupci u vezi s konsolidacijskim izvještajnim paketom. Ako se pojedinačni opseg posla i naknada za društva – članove grupe ugovara na razini grupe (uz suglasnost uprava tih društava) onda se ovaj Ugovor može dopuniti odredbom kojom se matično društvo obvezuje osigurati da će takvi članovi grupe s Revizorskim društvom sklopiti odgovarajuće ugovore o reviziji i dodatnim uslugama pod uvjetima koji su dogovoreni na razini grupe ili se takav dogovor može fiksirati izvan ovog Ugovora. [↑](#footnote-ref-5)
5. Navesti naziv svakog pojedinog člana Grupe i naziv revizorskog društva koje obavlja reviziju/uvid/ostalo za člana Grupe. Navesti je li revizija/uvid/ostalo obavljena ili će biti obavljena. [↑](#footnote-ref-6)
6. U ovom stavku treba navesti dodatne usluge. Dodatne usluge mogu biti propisane zakonskim ili drugim propisima (npr. provjera izvješća poslovodstva, revizija izvještaja o odnosima s povezanim društvima, revizija regulatornih izvještaja i drugo) ili zahtijevane od strane druge ugovorne strane (npr. revizija seta izvještaja za potrebe konsolidacije u skladu s nekim drugim okvirom financijskog izvještavanja) [↑](#footnote-ref-7)
7. Kao prilog Ugovoru preporuča se sačiniti zaseban dokument s okvirnim vremenskim planom revizije u kojem će se odrediti vremenska razdoblja za obavljanje različitih faza revizijskih postupaka (npr. predrevizije i glavne revizije...). [↑](#footnote-ref-8)
8. Navesti primjenjive propise. [↑](#footnote-ref-9)
9. Realno i objektno ili fer prezentiranje primjenjuje se ako je takav okvir prezentacije zahtijevan primjenjivim zakonskim i drugim propisima. Alternativno može biti propisan okvir sukladnosti te se u tom slučaju ovaj stavak mora modificirati. [↑](#footnote-ref-10)
10. Navesti broj primjeraka. [↑](#footnote-ref-11)
11. Navesti izvještaje, dokumente itd., za koje odgovara Matično društvo, a koje Matično društvo mora dostaviti Revizorskom društvu (primjerice, izvješće poslovodstva). [↑](#footnote-ref-12)
12. Napomena: Navedena odredba se treba ugovoriti samo ukoliko postoji prethodni revizor. [↑](#footnote-ref-13)
13. Ukoliko se Ugovorom između Revizorskog društva i Matičnog društva pitanje rokova glede dostave financijskih izvještaja i dokumentacije regulira na drugačiji način nego li je to predviđeno gore navedenom odredbom, u tom slučaju je potrebno, posebnom odredbom ili u posebnom dokumentu koji će biti sastavni dio Ugovora, detaljnije urediti pitanja koja se tiču usuglašavanja ugovornih strana oko rokova dostave zahtijevanih financijskih izvještaja i dokumentacije. [↑](#footnote-ref-14)
14. Navesti broj primjeraka. [↑](#footnote-ref-15)
15. Potrebno je voditi računa da se naknada za poslove po ovom Ugovoru precizno odvoji od naknada koje će se ugovarati s pojedinačnim članovima grupe kako ne bi došlo do neopravdanog izostavljanja ili dvostrukog računanja naknada. [↑](#footnote-ref-16)
16. Vidjeti fusnotu 4. [↑](#footnote-ref-17)
17. Navedena odredba služi samo kao ogledni primjer ugovaranja naknade. Moguće je ugovoriti različite modalitete plaćanja naknade, dakle, jednokratno, u više obroka, s predujmom, bez predujma itd. Sugerira se detaljno definiranje svih pitanja koja se tiču visine i dinamike isplate naknade. [↑](#footnote-ref-18)
18. Predlaže se u okvirni vremenski plan revizije (članak 1. stavak 10. Ugovora) uključiti procjenu potrebnih radnih sati za obavljanje revizije. [↑](#footnote-ref-19)
19. Odluka o raskidu ugovora zahtjeva pažljivu procjenu učinaka raskida i eventualnih štetnih posljedica koje mogu nastupiti za ugovornu stranu koja raskida ugovor. Stoga se sugerira prije donošenja odluke o raskidu ugovora svakako konzultirati s pravnikom. [↑](#footnote-ref-20)
20. U navedenoj odredbi je potrebno odabrati jednu od ponuđenih opcija te navesti iznose po satu ili danu za pojedine skupine zaposlenika ili ukupni prosječni iznos po satu ili danu. [↑](#footnote-ref-21)
21. S obzirom da troškovi angažiranja vanjskih stručnjaka mogu biti uključeni u ugovorenu naknadu, ovu odredbu treba eventualno izmijeniti ili prilagoditi konkretnim situacijama (okolnostima) svakog pojedinog ugovora. [↑](#footnote-ref-22)
22. Napomena: U obradi osobnih podataka klijenta, revizorska društva su dužna poštivati pravila o GDPR-u. Svako revizorsko društvo bi pravila o zaštiti osobnih podataka trebala imati ili na web stranici revizorskog društva ili bi ih trebala priložiti kao dodatak ugovora o reviziji financijskih izvještaja ili ugovora o uvidu u financijske izvještaje. [↑](#footnote-ref-23)
23. (Alternativno) Umjesto nadležnosti redovitih sudova moguće je staviti i odredbu o rješavanju spora pred arbitražnim sudom. U tom slučaju preporuča se ugovoriti arbitražu prema arbitražnim pravilima HGK u Zagrebu. [↑](#footnote-ref-24)